П Р О Т О К О Л № 1

Днес, 24.04.2019г, в 10:00 часа, в сграда Ректорат на ПУ „Паисий Хилендарски”, гр. Пловдив, ул. „Цар Асен” № 24, се проведе заседание на Комисия, назначена със Заповед № Рзз-2033/24.04.2019г. на Ректора на ПУ „Паисий Хилендарски” гр. Пловдив за разглеждане и оценка на офертите и класиране на участниците в публично състезание по ЗОП с предмет:”ИНЖЕНЕРИНГ ЗА РЕМОНТ И ПРЕУСТРОЙСТВО НА СГРАДАТА НА ХИМИЧЕСКИ ФАКУЛТЕТ НА ПЛОВДИВСКИ УНИВЕРСИТЕТ“ открита с Решение № Рзз-1616/02.04.2019г на Ректора на ПУ „Паисий Хилендарски”

Комисия в състав:

Председател: Румен Кирилов Киров – помощник ректор;

Членове: 1. доц.д-р Веселин Йорданов Кметов- декан на Химически факултет

2. гл. ас. д-р Антония Георгиева Илиева – с квалификация юрист

3. проф. д-р Илиан Иванов Иванов – директор на филиал Смолян

4. инж. Евелина Лилкова Цонева- експерт по чл.229, ал.1, т.17 от ЗОП

5. инж. Румен Димитров Рангелов –н-к Техническо обслужване

6. арх. Михаил Петров Богданов- архитект,

започна работата си на публично заседание.

I. Председателят на комисията запозна присъстващите със Заповед № Рзз-2033/24.04.2019г на Ректора на ПУ „Паисий Хилендарски” гр. Пловдив, съобщи имената и длъжностите на членовете на комисията и срока за приключване на работата. От деловодството на възложителя бяха предадени на Председателя на комисията с протокол по чл. 48, ал. 6 от ППЗОП постъпилите 3 (три) броя оферти за участие в процедурата. Председателят на комисията уведоми членовете й, че в срок са постъпили следните оферти:

1. Оферта вх. № 28.00-127/23.04.2019г, 13:15 часа на КОНСОРЦИУМ „МИХАЙЛОВИ ИНЖЕНЕРИНГ“ ДЗЗД;

2. Оферта вх. № 28.00-128/23.04.2019г, 15:03 часа на ДЗЗД“ОДЕСОС-ПАРСЕК“;

3. Оферта вх. № 28.00-129/23.04.2019г, 15:46 часа на „БАУ СИСТЕМ” ООД;

След запознаване със списъка с постъпилите оферти и в съответствие с изискванията на чл. 51, ал. 8 от ППЗОП, всеки член на комисията подписа декларация по чл. 103, ал. 2 от ЗОП.

На проведеното публично заседание присъстват лица, които заявиха, че са представители участниците, както следва:

1. Г-жа Пенка Димитрова Димитрова - упълномощен представител на ДЗЗД „ОДЕСОС Парсек ”.
2. Г-жа Манушка Аргирова Нейкова- упълномощен представител на Консорциум „Михайлови инженеринг“ ДЗЗД.
3. Г-н Ильо Койчев Такучев- упълномощен представител на „БАУ СИСТЕМ“ ООД.

Същите се вписаха в присъствения списък и представиха пълномощни.

II. В изпълнение на чл.54, ал.3 от ППЗОП Председателят на комисията пристъпи към отваряне на подадените оферти по реда на тяхното постъпване и оповести съдържанието им:

1. Оферта вх. № 28.00-127/23.04.2019г., на КОНСОРЦИУМ“ МИХАЙЛОВИ -ИНЖЕНЕРИНГ“ ДЗЗД

Комисията констатира, че участникът е представил своята оферта в запечатана непрозрачна опаковка, чиято цялост не е нарушена.

Участникът е представил опис на документите в офертата, документи по чл. 39, ал. 2 и ал. 3 от ППЗОП, както и отделен непрозрачен и запечатан плик с надпис „Предлагани ценови параметри”. На електронен носител е представен ЕЕДОП. Председателят на комисията оповести документите, които се съдържат в опаковката. На основание чл. 54, ал. 4 от ППЗОП трима от членовете на комисията подписаха плика с надпис „Предлагани ценови параметри“ и всяка страница от техническото предложение на участника. Плика с надпис „Предлагани ценови параметри“ и всяка страница от техническото предложение на участника се подписаха и от г-жа Пенка Димитрова - упълномощен представител на „Парсек груп” ЕООД.

2. Оферта вх. № 28.00-128/23.04.2019г., 15:03 часа на ДЗЗД“ОДЕСОС-ПАРСЕК“

Комисията констатира, че участникът е представил своята оферта в запечатана, непрозрачна опаковка, чиято цялост не е нарушена.

Участникът е представил опис на документите в офертата, документи по чл. 39, ал. 2 и ал. 3 от ППЗОП, както и отделен непрозрачен и запечатан плик с надпис „Предлагани ценови параметри”. На електронен носител е представен ЕЕДОП. Председателят на комисията оповести документите, които се съдържат в опаковката и провери съответствието им с приложения опис. На основание чл. 54, ал. 4 от ППЗОП трима от членовете на комисията подписаха плика с надпис „Предлагани ценови параметри“ и всяка страница от техническото предложение на участника. Плика с надпис „Предлагани ценови параметри“ и всяка страница от техническото предложение на участника се подписаха и от г-жа Манушка Нейкова- упълномощен представител на Консорциум „Михайлови инженеринг“ ДЗЗД.

3. Оферта вх. № 28.00-129/23.04.2019г., 15:46 часа на „БАУ СИСТЕМ” ООД

Комисията констатира, че участникът е представил своята оферта в запечатана, непрозрачна опаковка, чиято цялост не е нарушена.

Участникът е представил опис на документите в офертата, документи по чл. 39, ал. 2 и ал. 3 от ППЗОП, както и отделен непрозрачен и запечатан плик с надпис „Предлагани ценови параметри”. На хартиен и електронен носител е представен ЕЕДОП. Председателят на комисията оповести документите, които се съдържат в опаковката и провери съответствието им с приложения опис. На основание чл. 54, ал. 4 от ППЗОП трима от членовете на комисията подписаха плика с надпис „Предлагани ценови параметри“ и всяка страница от техническото предложение на участника се подписаха и от г-жа Пенка Димитрова- упълномощен представител на ДЗЗД”Одесос Парсек“.

С извършването на тези действия, в 12:13 часа приключи публичната част от работата на комисията. Комисията продължи своята работа в същия състав на закрито заседание, на което разгледа представените от участниците документи по чл. 39, ал.2 от ППЗОП, съдържащи се в офертите.

В съответствие с правилата за работа на комисията, разписани в чл. 54 и сл. от ППЗОП следва да се извърши проверка на документите по чл. 39, ал. 2 от ПППЗОП за съответствие с изискванията към личното състояние и критериите за подбор, поставени от възложителя. За нуждите на проверката комисията извърши справки в Търговския регистър към АВ, относно вписаните обстоятелства за участниците.

1. Оферта вх. № 28.00-127/23.04.2019г., на КОНСОРЦИУМ “МИХАЙЛОВИ -ИНЖЕНЕРИНГ“ ДЗЗД

Участникът е представил документи по чл. 37, ал. 4 от ППЗОП, а именно: копие от договор за консорциум и допълнителни споразумения към него. Представените документи съдържат изискуемата информация по чл. 37, ал. 4 от ППЗОП.

Представени са единен европейски документ (ЕЕДОП) за самото обединение, както и за всеки негов член, както следва: „Пирс – Д“ ООД и „Архитектурно бюро Михайлови“ ЕООД.

ЕЕДОП за КОНСОРЦИУМ “МИХАЙЛОВИ -ИНЖЕНЕРИНГ“ ДЗЗД

Участникът е представил попълнен ЕЕДОП в електронен вид, подготвен чрез предоставения от Възложителя образец на ЕЕДОП във формат \*.doc, сканиран и подписан електронно от представляващото Участника лице съгласно договора за консорциум и допълнителното споразумение към същия.

От прегледа на представените документи и информация се констатира:

1. Неправилно попълнена информация в част II, Раздел А „Информация за икономическия оператор“, в поле „Форма на участие“ от ЕЕДОП, където е направена отметка „да“. В случая отметката следва да бъде „не“, тъй като обединението участва самостоятелно в обществената поръчка като участник. Членовете на обединението участват в процедурата за възлагане на обществена поръчка заедно с други икономически оператори. Комисията взе единодушно решение, че Участникът следва да представи нов ЕЕДОП с правилно попълнена информация в част II, Раздел А „Информация за икономическия оператор“, в частта „Форма на участие“.

2. В част II, Раздел В: Информация относно използването на капацитета на други субекти от ЕЕДОП е направена отметка, че при изпълнение на поръчката Участникът ще използва капацитета на други субекти, за да изпълни критериите за подбор, поставени Възложителя, а именно на съдружниците в Консорциум „Михайлови инженеринг“ ДЗЗД. Съдружниците в Консорциум „Михайлови инженеринг“ ДЗЗД не се явяват трети лица по смисъла на § 2, т. 55а от Допълнителните разпоредби на ЗОП. В случай, че Участникът използва единствено капацитета на членовете на обединението за доказване на критериите за подбор, в част II, Раздел В: Информация относно използването на капацитета на други субекти следва да бъде посочен отговор „Не“. Ако Участникът използва капацитета на други субекти, за да изпълни критериите за подбор, той трябва да представи за всеки от съответните субекти надлежно попълнен и подписан от тях ЕЕДОП.

3. Участникът удостоверява съответствие с изискванията за лично състояние, годност, икономическо и финансово състояние, изпълнено през последните 5 години от датата на подаване на офертата, проектиране и строителство, с предмет и обем, идентични или сходни с тези на обществената поръчка, има на разположение персонал с необходимата професионална компетентност за изпълнението на поръчката, отговарящ на съответните минимални изисквания, и прилага система за управление на качеството, съответстваща на стандарт БДС EN ISO 9001:2015, с предметен обхват в областта на строителството.

4. В част IV, раздел Г – Стандарти за осигуряване на качеството и стандарти за екологично управление от ЕЕДОП Участникът е представил информация, че „Пирс – Д“ ООД притежава Сертификат ISO 9001:2015 за управление на качеството с обхват комплексен инженеринг в строителството: главен изпълнител на проекти за изграждане на промишлени, жилищни и обществени комплекси и сгради. Не е представена информация, че „Архитектурно бюро Михайлови“ ЕООД прилага система за управление на качеството съответстваща на стандарт БДС EN ISO 9001:2015 или еквивалентен. Съгласно чл. 59, ал. 6 от ЗОП при участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението. В случая се касае за представяне на сертификат съобразно разпределението на участието на членовете на КОНСОРЦИУМ “МИХАЙЛОВИ -ИНЖЕНЕРИНГ“ ДЗЗД при изпълнението на дейностите. Комисията взе единодушно решение: предвид обстоятелството, че съгласно разпределението на дейностите в договора за създаване на обединението, „Архитектурно бюро Михайлови“ ЕООД ще изпълнява дейност проектиране, а „Архитектурно бюро Михайлови“ ЕООД не прилага система за управление на качеството съответстваща на стандарт БДС EN ISO 9001:2015 или еквивалентен, с предметен обхват в областта на проектирането, **не приема**, че Участникът отговаря на изискването да прилага система за управление на качеството съответстваща на стандарт БДС EN ISO 9001:2015 или еквивалентен, с предметен обхват в областта на проектирането. Участникът следва да представи нов ЕЕДОП, в който да декларира информация, че прилага система за управление на качеството съответстваща на стандарт БДС EN ISO 9001:2015 или еквивалентен, с предметен обхват в областта на проектирането, съобразно разпределението на участието на членовете на обединението при изпълнение на дейностите, предвидено в договора за създаване на обединението.

ЕЕДОП за „Пирс – Д“ ООД

За „Пирс – Д“ ООД е представен попълнен ЕЕДОП в електронен вид, подготвен чрез предоставения от Възложителя образец на ЕЕДОП във формат \*.doc, сканиран и подписан електронно от задълженото лице по чл. 40, ал. 1 от ППЗОП, съгласно извършената справка в Търговския регистър към Агенцията по вписванията.

Информацията в ЕЕДОП за „Пирс – Д“ ООД съответства на информацията в ЕЕДОП за КОНСОРЦИУМ “МИХАЙЛОВИ -ИНЖЕНЕРИНГ“ ДЗЗД.

От прегледа на представените документи и информация се констатира, че „Пирс – Д“ ООД удостоверява съответствие с изискванията за лично състояние и с критериите за подбор, относими към участника в обединението съгласно чл. 59, ал. 6 от ЗОП, съобразно разпределението на участието на лицата при изпълнение на дейностите, предвидено в договора за създаване на обединението.

ЕЕДОП за „Архитектурно бюро Михайлови“ ЕООД

За „Архитектурно бюро Михайлови“ ЕООД е представен попълнен ЕЕДОП в електронен вид, подготвен чрез предоставения от Възложителя образец на ЕЕДОП във формат \*.doc, сканиран и подписан електронно от задълженото лице по чл. 40, ал. 1 от ППЗОП, съгласно извършената справка в Търговския регистър към Агенцията по вписванията.

Информацията в ЕЕДОП за „Архитектурно бюро Михайлови“ ЕООД съответства на информацията в ЕЕДОП за КОНСОРЦИУМ “МИХАЙЛОВИ -ИНЖЕНЕРИНГ“ ДЗЗД.

От прегледа на представените документи и информация се констатира, че:

1. „Архитектурно бюро Михайлови“ ЕООД удостоверява съответствие с изискванията за лично състояние и с критериите за подбор по отношение Икономическо и финансово състояние, относими към участника в обединението съгласно чл. 59, ал. 6 от ЗОП, съобразно разпределението на участието на лицата при изпълнение на дейностите, предвидено в договора за създаване на обединението.

2. „Архитектурно бюро Михайлови“ ЕООД не изпълнява изискванията да прилага система за управление на качеството съответстваща на стандарт БДС EN ISO 9001:2015 или еквивалентен, с предметен обхват в областта на проектирането, съобразно разпределението на участието на членовете на обединението при изпълнение на дейностите, предвидено в договора за създаване на обединението.

2. Оферта вх. № 28.00-128/23.04.2019г., 15:03 часа на ДЗЗД“ОДЕСОС-ПАРСЕК“

Участникът е представил документи по чл. 37, ал. 4 от ППЗОП, а именно: копие от договор за създаване на обединение и допълнително споразумение към него. Представените документи съдържат изискуемата информация по чл. 37, ал. 4 от ППЗОП. От представената информация не е видно кой/кои от членовете на обединението ще изпълнява дейностите проектиране и упражняване на авторски надзор по време на строителството. Участникът следва да представи информация кой/кои от членовете на обединението ще изпълнява дейностите проектиране и упражняване на авторски надзор по време на строителството.

Представени са единен европейски документ (ЕЕДОП) за самото обединение, както и за всеки негов член, както следва: "Парсек Груп" ЕООД и "Одесосстрой" ООД.

ЕЕДОП за ДЗЗД“ОДЕСОС-ПАРСЕК“

Участникът е представил попълнен ЕЕДОП в електронен вид, подготвен чрез системата за електронен ЕЕДОП и подписан електронно от представляващото Участника лице съгласно договора за създаване на обединението и допълнителното споразумение към същия.

От прегледа на представените документи и информация се констатира:

1. Участникът удостоверява съответствие с изискванията за лично състояние, годност, икономическо и финансово състояние, изпълнено през последните 5 години от датата на подаване на офертата, проектиране и строителство, с предмет и обем, идентични или сходни с тези на обществената поръчка, има на разположение персонал с необходимата професионална компетентност за изпълнението на поръчката, отговарящ на съответните минимални изисквания, и прилага система за управление на качеството, съответстваща на стандарт БДС EN ISO 9001:2015, с предметен обхват в областта на строителството.

2. В част IV, раздел Г – Стандарти за осигуряване на качеството и стандарти за екологично управление от ЕЕДОП Участникът е представил информация, че "Парсек Груп" ЕООД притежава ISO 9001:2015 Система за управление на качеството с обхват Проектиране, инженеринг и изпълнение на строително монтажни работи, консервационно-реставрационни работи, високо и промишлено строителство, инфраструктурно и транспортно строителство, изпълнение на енергийни обекти (инженеринг), изпълнение на осветителни проекти (инженеринг). Изработка на дограма, метални конструкции и изделия от метал и панели тип "Сандвич" и "Одесосстрой" ООД притежава ISO 9001:2015 Система за управление на качеството с обхват Строителство, реконструкция, основен и текущ ремонт на жилищни, обществени, административни, промишлени и селскостопански сгради, съоръжения и паметници на културата; Изграждане на подземна и надземна инфраструктура, благоустрояване и озеленяване; Строителство и проектиране на водопроводни и канализационни системи и съоръжения за пречистване на води; Производство на бетон. Съгласно чл. 59, ал. 6 от ЗОП при участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението. В случая се касае за представяне на сертификат съобразно разпределението на участието на членовете на ДЗЗД“ОДЕСОС-ПАРСЕК“ при изпълнението на дейностите. Комисията взе единодушно решение: предвид обстоятелството, че липсва информация кой/кои от членовете на обединението ще изпълнява дейност проектиране, а "Одесосстрой" ООД прилага система за управление на качеството съответстваща на стандарт БДС EN ISO 9001:2015, с предметен обхват в областта на проектирането единствено за проектиране на водопроводни и канализационни системи и съоръжения за пречистване на води, **не приема**, че Участникът отговаря на изискването да прилага система за управление на качеството съответстваща на стандарт БДС EN ISO 9001:2015 или еквивалентен, с предметен обхват в областта на проектирането. В случай, че "Одесосстрой" ООД ще изпълнява дейности по проектиране, Участникът следва да представи нов ЕЕДОП, в който да декларира информация, че "Одесосстрой" ООД прилага система за управление на качеството съответстваща на стандарт БДС EN ISO 9001:2015 или еквивалентен, с предметен обхват в областта на проектирането.

ЕЕДОП за "Парсек Груп" ЕООД

За "Парсек Груп" ЕООД е представен попълнен ЕЕДОП в електронен вид, подготвен чрез системата за електронен ЕЕДОП и подписан електронно от задълженото лице по чл. 40, ал. 1 от ППЗОП, съгласно извършената справка в Търговския регистър към Агенцията по вписванията.

Информацията в ЕЕДОП за "Парсек Груп" ЕООД съответства на информацията в ЕЕДОП за ДЗЗД“ОДЕСОС-ПАРСЕК“.

От прегледа на представените документи и информация се констатира, че "Парсек Груп" ЕООД удостоверява съответствие с изискванията за лично състояние и с критериите за подбор, относими към участника в обединението съгласно чл. 59, ал. 6 от ЗОП, съобразно разпределението на участието на лицата при изпълнение на дейностите, предвидено в договора за създаване на обединението.

ЕЕДОП за "Одесосстрой" ООД

За "Одесосстрой" ООД е представен попълнен ЕЕДОП в електронен вид, подготвен чрез системата за електронен ЕЕДОП. Представеният ЕЕДОП не е подписан електронно от задължените лица по чл. 40, ал. 1 от ППЗОП. Участникът следва да представи ЕЕДОП в електронен вид за "Одесосстрой" ООД, подписан електронно от задължените лица по чл. 40, ал. 1 от ППЗОП.

Информацията в ЕЕДОП за "Одесосстрой" ООД съответства на информацията в ЕЕДОП за ДЗЗД“ОДЕСОС-ПАРСЕК“.

От прегледа на представените документи и информация се констатира, че:

1. "Одесосстрой" ООД удостоверява съответствие с изискванията за лично състояние и с критериите за подбор по отношение Годност, Икономическо и финансово състояние, и прилагане на система за управление на качеството, съответстваща на стандарт БДС EN ISO 9001:2015, с предметен обхват в областта на строителството относими към участника в обединението съгласно чл. 59, ал. 6 от ЗОП, съобразно разпределението на участието на лицата при изпълнение на дейностите, предвидено в договора за създаване на обединението.

2. Предвид липсата на информация кой/кои от членовете на обединението ще изпълнява дейност проектиране, не може да се установи съответствието на "Одесосстрой" ООД с изискването за прилагане на качеството, съответстваща на стандарт БДС EN ISO 9001:2015 или еквивалентен, с предметен обхват в областта на проектирането, съобразно разпределението на участието на членовете на обединението при изпълнение на дейностите.

3. Оферта вх. № 28.00-129/23.04.2019г., 15:46 часа на „БАУ СИСТЕМ” ООД

Участникът е представил попълнен ЕЕДОП в електронен вид, подготвен чрез предоставения от Възложителя образец на ЕЕДОП във формат \*.doc, сканиран и подписан електронно от задълженото лице по чл. 40, ал. 1 от ППЗОП, съгласно извършената справка в Търговския регистър към Агенцията по вписванията.

Участникът удостоверява съответствие с изискванията за лично състояние и с критериите за подбор, свързани с годност, икономическо и финансово състояние, технически и професионални способности, вкл. определените минимални изисквания за всеки от тях.

Комисията взе единодушно следното решение: Допуска Участника „БАУ СИСТЕМ” ООД до разглеждане на техническото му предложение.

След като разгледа документите, представени от участниците, за съответствие с изискванията към личното състояние и критериите за подбор, поставени от Възложителя, Комисията единодушно взе следното решение:

На основание чл. 54, ал. 8 от ППЗОП, комисията изпраща настоящия протокол на всички участници в процедурата и на основание чл. 54, ал. 9 от ППЗОП определя срок от 5 (пет) работни дни от получаване на протокола, в който участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти. Когато промените се отнасят до обстоятелства, различни от посочените по чл. 54, ал. 1, т. 1, 2 и 7 и чл. 55, ал. 1, т. 5 ЗОП, новият ЕЕДОП може да бъде подписан от едно от лицата, които могат самостоятелно да представляват участника.

Неотстраняване на липса, непълнота и/или несъответствие на информацията, и/или несъответствие с изискванията към личното състояние или критериите за подбор ще има за своя последица отстраняване на Участника.

Участниците представят допълнителните документи и информация съгласно настоящия протокол по реда на приемане на офертите в сградата на Пловдивдски универсиет „Паисий Хилендарски“, гр. Пловдив, ул. „Цар Асен” № 24 – деловодство, всеки работен ден от 08:00 часа до 17:00 часа. Информацията се представя в запечатана, непрозрачна опаковка. Върху същата се изписват наименование на участника, включително участниците в обединението, когато е приложимо, адрес за кореспонденция, телефон и по възможност факс и електронен адрес, „Допълнителни документи и информация към оферта за участие в публично състезание по състезание по ЗОП с предмет: „Инженеринг (изработване на технически проект, строителство и упражняване на авторски надзор) за ремонт и преустройство на строеж: „Сграда на Химически факултет”, град Пловдив“. Документи и информация, постъпили в деловодството на Пловдивски университет „Паисий Хилендарски“ след изтичане на определения срок, няма да се разглеждат от комисията. При изпращане по пощата с препоръчано писмо или по куриер, Участникът следва да се съобрази с последната дата за постъпване на допълнителните документи и информация. Когато последният ден от срока е неприсъствен, срокът свършва в следващият присъствен ден.

Комисията състави настоящия протокол на основание чл. 181, ал. 4 от ЗОП в съответствие с разпоредбите на чл. 54, ал. 1 - 7 от ППЗОП на 08.05.2019 г.

КОМИСИЯ:

Председател: Румен Киров .......................................

Членове: 1. доц.д-р Неселин Кметов .......................................

2. гл. ас. Д-р Антония Илиева .......................................

3. проф. д-р Илиан Иванов .......................................

4. инж. Евелина Цонева .......................................

5. инж. Румен Рангелов .......................................

6. арх. Михаил Богданов .......................................

Подписите са заличени на основание чл.2 от ЗЗЛД